《解语花 卖镫》
清代·杨芳灿

春情艳婉，夜色迷离，小市华镫遍。方空素绢。新描画、露叶风枝低颤。

烛花初剪。看万点、琉璃齐泫。隔帘波、悄掷金钱，不道韶光贱。

最忆雪晴池馆。正蕙花香散，翠幕初卷。月华如练。

人微醉、那管漏催银箭。春风图面。在夜火、阑珊庭院。

怅江乡、一种佳游，问甚时重见。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。